Odense Adresse-Contoirs Efterretninger, 1843-06-01
Af Realskolens Program, der udkom i Foraaret 1837, og vel endnu er i Adskilliges Hænder, men som i alt Fald kan faaes hos Bestyrelsen, vil man af Overskriften for 7de Classe erfare, at dens Maal er unge Menneskers høiere Dannelse i Almindelighed, men dog saaledes, at der vil blive taget specielt Hensyn til de Enkeltes særegne Bestemmelse, hvorfor der ogsaa, som Opgave for denne Classe, foruden Mere, er fastsat de fuldstændige Pensaa, som Reglementet fordrer af Adspiranterne til den militaire Høiskole og den polytechniske Anstalt. At lade 7de Classe strax træde i Kraft, kunde der naturligviis ikke være Tale om, da den nyorganiserede Skole først maatte have Tid til at arbeide sig op til dette høiere Maal, heller ikke blev Trangen til Classen følt synderligt, saalænge Elevernes Afgang indskrænkede sig til Militair=Academiets ældre Classer, og den almindelige Forberedelsesexamen for Pharmaceuter, ustuderede Jurister o. s. v., da Mangelen lod sig afhjælpe ved at ældste Partie i 6te Classe medtog saameget af det for 7de Classe fastsatte Pensum som i det enkelte Tilfælde var fornødent. Anderledes forholdt det sig derimod, saasnart der begyndte at melde sig Elever til det hele høiere Cursus, da maatte vi bittert føle Savnet af saadanne Stiftelsers Midler, som kunne tilveiebringe selv den kostbareste Underviisning, var det endog kun for enkelt Elev. For een eller to Elevers Skyld at oprette og vedligeholde 7de Classe, der aarligen, lavest regnet, vilde koste ligesaameget som 2 Mellemclasser, var og imidlertid aldeles umuligt, da det vilde fordre et pecuniairt Offer, som vi ikke kunde taale at bringe. Dog, for efter bedste Evne bestandig at bringe Skolen nærmere til det foresatte Maal, og for tillige at vise Forældre og Publicum, at vort Program for 7de Classe ikke var en tom Lyd, samt at det nok ved Skolens aandelige Kræfter var muligt at naae det, uden at tage sin Tilflugt til en Forberedelse paa et Aar, i en kjøbenhavnsk Real skoles øverste Classe, hvilken Udvei fra først af, og navnligen førend Skolernes Forening, flere Gange var bleven benyttet, besluttede vi, for saadanne Tilfælde, og uden derfor at bestemme nogen videre Godtgjørelse end den for 6te Classe fastsatte Betaling, at indrette en interemistisk Underviisning, hvor Adspiranten skulde møde med 6te Classes ældste Partie i alle saadanne Timer og Øvelser, der endnu maatte ansees som vigtige og fremmende for hans Bestemmelse, hvorimod hans øvrige Underviisning skulde besørges af Bestyrerne og et Par af Skolens Lærere (hvilke Sidste derfor fik Extrabetaling af Skolekassen), i de Timer og overeensstemmende med en saadan Plan, som vi, efter Aftale med hverandre, havde vedtaget. Denne Foranstaltning er bleven udført tidligere ved at forberede til den polytechniske Anstalt, og senest med den tidtnævnte Candidat til den militaire Høiskole, hvis hele Underviisning er besørget paa ovenanførte Maade og alene af Skolens Bestyrere samt et Par af Lærerne. Han har altsaa Realskolen at takke for sin Dannelse i dens Heelhed, og Bestyrelsen har derfor, i sin efter Examen oplæste Aarsberetning, ganske overeensstemmende med Sandheden, brugt det Udtryk, som den herved med fuldeste Ret gjentager, at han umiddelbart fra Realskolen har taget Adgangsexamen til den militaire Høiskole. Ja Udtrykket umiddelbart gjælder endog om ham i endnu strængere Forstand, end om de af Latinskolernes Disciple, som af tilfældige Omstændigheder, stundom flere Aar forud, og lige til Dimissionen (som oftest for Betaling, faae Underviisning snart i eet, snart i et andet Fag, selv i de vigtigste, enten af Skolens Lærere eller af Andre, og hvis umiddelbare Dimission fra den Skole, der har givet den Testimonium, dog aldrig betvivles af noget fornuftigt Menneske.